NaiveNeuron/SloPal huggingface dataset:
Svrček, Miloš, poslanec NR SR (2020-07-15):
Ďakujem pekne za slovo, pán predsedajúci. Mňa zaujala taká veta, ktorú ste spomínal, pán poslanec, že rozhodnutie Národnej rady o odvolaní generálneho prokurátora by bol hrubý politický zásah do činnosti Generálnej prokuratúry alebo niečo v tom zmysle. Ja by som nadviazal v podstate na to ustanovenie § 8 ods. 4, v ktorom je jasne aj napísané, že v prípade ak by došlo zo strany Národnej rady k návrhu na odvolanie, tak prezident má možnosť obrátiť sa na tú stavovskú organizáciu v prokuratúre, na Radu prokurátorov, aby zaujali stanovisko k tomuto návrhu a do 7 dní od doručenia tejto žiadosti prezidentovi boli povinní predložiť svoje stanovisko. Čiže tu je jednoducho úzka spojitosť medzi stavovskou organizáciou medzi prokurátorov, aký majú návrh alebo aký majú názor na odvolanie generálneho prokurátora do budúcna, pro futuro, a v podstate či sú s tým stotožnení, alebo nie sú s tým stotožnení. Čiže ja absolútne v tom nevidím nejaký politický zásah alebo niečo v takomto význame. A ešte ste sa dotkli v podstate aj otázky, že kandidát alebo generálny prokurátor by mohol vzísť z externého prostredia. A čo je na tom negatívne? Ja vidím, že jednoducho v čom je negatívne to, keď napríklad právnické fakulty na Slovensku alebo Ústav štátu a práva by mohli navrhovať kvalitných top manažérov alebo ľudí, právnikov z právnickej obce. Jednoducho v rámci toho otvoreného híringu, ktorý nás čaká v septembri, budeme tvrdo grilovať týchto kandidátov a ľudí, nech sa ukážu, či majú na to, aby viedli Generálnu prokuratúru. A budeme jednoducho vedieť po skončení tejto, tohto híringu, že jednoducho Generálnu prokuratúru bude viesť najlepší človek z právnickej obce. Ďakujem.
Jurinová, Erika, podpredsedníčka NR SR (2015-11-20):
Pán poslanec, na vaše vystúpenie sú dve faktické poznámky. Uzatváram možnosť prihlásiť sa. Pán poslanec Martvoň, nech sa páči.
Krajčír, Ľuboš, poslanec NR SR (2022-05-24):
Pán kolega, mňa už ani neudivuje vaše vystúpenie a vystúpenie vašich kolegov, vy ste naozaj jeden kvalitný opozičný partner. Pán kolega, tvrdíte o tom, že pomáhať rodinám, SaS je za pomoc. Dobre, tak skúste mi potom, prosím, odpovedať, že ako SaS pomohla rodinám, čo vy ste... (v pozadí zazneli zvuky), dali sme gól. Čo vy ste spravili pre pomoc rodinám? Lebo ja si pamätám, lebo ja si pamätám, keď sme sa bavili aj počas covidu, tak odškodňovací zákon, tam pán Sulík sa tváril, že to sa jeho netýka, to sa netýka jeho rezortu, to hádzal vždy niekde inde. Keď sa malo pomôcť, vždy ste strčili hlavu do piesku. Viete, tým, že poradíte ľuďom, ako majú odšróbovať žiarovku v izbe alebo zatvárať mikrovlnnú rúru a podobne, to je skôr na smiech ako nejaká pomoc tým ľuďom. Uvedomme si, že naozaj Slováci sú veľmi šetrní ľudia, veľmi šetrní. Ono to fakt nie je prvýkrát, čo SaS-ka sa najprv tvári a diskutuje o tom, ako treba pomáhať, ale keď sú konkrétne veci na stole, tak to začnete blokovať a rozbíjať to tu zbytočne v parlamente, hľadáte si na to svoje jednoduché body. Ja, naozaj niet divu, ja som to aj minule spomínal, keď vaša kolegyňa, mimochodom, dnes je v Holandsku, keď teda ideme schvaľovať pomoc rodinám, tvrdila, že ľudia, ktorí nezarábajú tisíce eur, sú ťuťmáci a sú to ľudia, ktorí nikdy nič nedokázali. Viete, ja mám pre vás možno na to nejakú takú odpoveď, nie každý mal možnosť si stiahnuť nohavičky na bilbord a takto sa prekrúžkovať do parlamentu a potom sám seba pasovať do pozície nejakej odborníčky na zdravotníctvo bez akejkoľvek praxe alebo akéhokoľvek vzdelania. (Prerušenie vystúpenia predsedajúcim.)
Valocký, Jozef, poslanec NR SR (2016-10-19):
Pán poslanec Zelník požiadal o vyňatie bodu 25 zo spoločnej správy na osobitné hlasovanie vzhľadom na to, že jeho pozmeňujúci návrh rieši komplexnejšie uvedenú problematiku. Hlasujeme teda o bode 25 spoločnej správy s návrhom gestorského výboru schváliť.
Jurinová, Erika, podpredsedníčka NR SR (2014-12-10):
Ďakujem veľmi pekne, pán navrhovateľ. Pán spravodajca, chcete sa vyjadriť? (Reakcia spravodajcu.) Prerušujem rokovanie o tomto bode programu. Ďalším bodom programu je prvé čítanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 561/2008 Z. z. o príspevku na starostlivosť o dieťa a o zmene a doplnení niektorých zákonov v znení neskorších predpisov a ktorým sa dopĺňa zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov . Návrh zákona je uverejnený ako tlač 1297, návrh na jeho pridelenie na prerokovanie výborom je v rozhodnutí č. 1301. Dávam slovo pánovi poslancovi Igorovi Matovičovi, aby za skupinu poslancov návrh zákona uviedol.
Pčolinský, Peter, podpredseda NR SR (2022-10-21):
Ďakujem pekne. Prerušujem rokovanie o tomto bode programu. Ďalším bodom programu je prvé čítanie návrhu poslancov Národnej rady Slovenskej republiky Anny Andrejuvovej, Gábora Grendela a Juraja Šeligu na vydanie zákona, ktorým sa mení a dopĺňa zákon č. 154/2001 Z. z. o prokurátoroch a právnych čakateľoch prokuratúry v znení neskorších predpisov . Návrh zákona má parlamentnú tlač 1258, návrh na jeho pridelenie na prerokovanie výborom je v rozhodnutí č. 1318. Dávam teraz slovo poslankyni pani Anne Andrejuvovej, aby návrh zákona uviedla.
Hlina, Alojz, poslanec NR SR (2015-04-16):
Ďakujem veľmi pekne. V zásade máte dve možnosti, tu byť alebo nebyť. V prípade, že ste tu, je to niekedy ťažké. Ak teda som tu bol, tak mi dovoľte uviesť, aj toto je čaro demokracie, že vlastne naozaj sa zjavujú údajné riešenia, riešenia, sociálne inžinierstvo. Zjavuje sa všeličo a chcem trošku apelovať aj na, možno aj do budúcna, že by bolo dobré, keby sme sa pokúsili tie problémy vyriešiť, nejako v tom počiatku a v tom nejakom, v tom mainstreame v takomto základnom, lebo potom sa ten, tie javy budú zjavovať čoraz častejšie, budú sa javiť čoraz módnejšie a len prípadne upozorňujem, aby ste si potom nespomenuli, že zlatý dobrý Hlina. Viete, že v dobrom. Naozaj niekedy je potrebné problém identifikovať rýchlo a snažiť sa ich vyriešiť. Ak nie, tak potom čaro demokracie sa prejavuje rôznymi formami aj napríklad takouto.
Grendel, Gábor, podpredseda NR SR (2023-06-15):
Nenechajte sa zmiasť, pán minister, časový, máte neobmedzený limit. Takže to bol len omyl, to časové znamenie.
V. Veteška, podpredseda NR SR: (2006-03-15):
Teraz nasleduje druhé čítanie o vládnom návrhu zákona o odškodňovaní osôb poškodených násilnými trestnými činmi (tlač 1387). Spoločná správa 1387a. Prosím ministerku spravodlivosti Slovenskej republiky pani Luciu Žitňanskú, aby vládny návrh zákona odôvodnila. Nech sa páči, pani ministerka.
Poliačik, Martin, poslanec NR SR (2010-08-11):
Pán kolega, hovorili ste o ospravedlneniach, ktoré vyžadujete od súčasnej koalície. Ja si však myslím, že to ospravedlnenie by malo skôr prísť zo strany bývalej vlády, že vo chvíľach, kedy úplne zbytočne rozdúchavala napätie medzi Slovenskom a Maďarskom ohľadom dvojitého občianstva, radšej mala venovať energiu tomu, aby pre Slovensko vyjednala oveľa lepšie podmienky a tam, kde sklopila uši a len podpísala, čo bolo dané na papier, spôsobila to, že Slovensko v pomere k HDP prispieva oveľa väčšou čiastkou ako ostatné štáty. Takže tuto by malo byť ospravedlnenie zo strany bývalej vlády. Ďakujem.
Šeliga, Juraj, podpredseda NR SR (2021-04-01):
Pán poslanec Kotleba, nech sa páči.
Krajčí, Marek, poslanec NR SR (2023-12-15):
Ďakujem za slovo, pán predsedajúci. Ešte keď som začínal v politike, tak som počul, že, že nič v tomto štáte sa neudeje bez toho, aby niekto z toho niečo nemal, nejakú províziu a nechcelo sa mi to veriť. Ale potom neskôr, keď bola aj kríza v SMER-e, tak pani poslankyňa, vtedy europoslankyňa, Monika Beňová sa aj preriekla raz pred médiami a ako taká kritička vtedajších pomerov hovorila, že politika sa nemá robiť ako biznis, že to už je starý spôsob politiky. Žiaľ, ja mám pocit, že ten spôsob, ako využíva moc práve táto vládna garnitúra a tá, ktorá tu bola predtým, je to v podstate využitie moci na to, aby sme dokázali poprihrávať si zákazky, vyrobiť nejaké biznisy a skrátka profitovali z toho nejakým bočným spôsobom a to je niečo, čo, čo ľudia v tejto krajine stopercentne nechcú. Chceli by vidieť naozaj na čele ľudí, ktorí využívajú moc pre verejnoprospešný účel, pre ich blaho. Žiaľ, to, čo vidíme a čo si aj dneska, Veronika, tu poukázala, je presný opak, je to, čo nechceme vidieť, je zneužívanie moci, krásne, krásne si to vykreslila práve cez takéto všelijaké zašifrované veci, ktoré sa nám sem dostávajú do parlamentu. Naozaj mnohí ľudia sú veľmi frustrovaní, že opäť teraz tohto budeme svedkami toto ďalšie obdobie a už to tu v podstate máme v mnohých úrovniach a vidíme to. Ďakujem. (Potlesk.)
Somogyi, Szilárd, poslanec NR SR (2011-07-01):
Ďakujem, pán predsedajúci. Ak kolegovia z opozičnej strany SMER môžu byť teraz na určitú dobu zástupcami záujmov bánk z Francúzska a z Nemecka, tak ja si dovolím aspoň teraz na túto minútu byť virtuálnym veľvyslancom Grécka. A určite keby som bol tým veľvyslancom Grécka, tak by som si určite nedovolil mať veľvyslanectvo na najdrahšej adrese v Bratislave na Hlavnom námestí hneď vedľa známej cukrárne a kaviarne, kde dodnes veje zástave helénskeho štátu, ktorú, samozrejme, veľmi si ctíme. Nectíme si však takéto maniere, že v takejto situácii aspoň takéto symbolické kroky by mohli ovplyvniť aj rozmýšľanie politikov. Ďakujem, dopočutia.
Kotleba, Marek, poslanec NR SR (2022-03-18):
Návrh zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov predkladajú do Národnej rady Slovenskej republiky poslanci Národnej rady Slovenskej republiky za politickú stranu Kotlebovci – Ľudová strana Naše Slovensko Marian Kotleba, Rastislav Schlosár, Marek Kotleba, Stanislav Mizík. Cieľom legislatívneho návrhu je potrestať páchateľov obzvlášť závažného zločinu úkladov proti Slovenskej republike a v nadväznosti na to aj páchateľov obzvlášť závažného zločinu vlastizrady v každom prípade bez ohľadu na to, čo si, či ich spáchali násilím, alebo hrozbou násilia. Súčasná legislatíva neumožňuje potrestať osoby, ktoré ohrozujú samotnú existenciu Slovenskej republiky, jej samostatnosť, zvrchovanosť, územnú celistvosť alebo ústavné zriadenie, dokonca ani vtedy, keď tak konajú v spojení s cudzou mocou alebo s cudzím činiteľom, ak sa tohto mimoriadne hanebného a nebezpečného konania nedopustia násilím alebo hrozbou násilia. Takýto právny stav považujeme za neprípustný. Umožňuje totiž uniknúť trestnoprávnej zodpovednosti a spravodlivému trestu osobám, ktorých konanie poškodzuje samotnú podstatu nášho štátu. Ďakujem.
Bugár, Béla, podpredseda NR SR (2018-09-13):
Nech sa páči, prezentujme sa a hlasujme. (Hlasovanie.) Prítomných 141, za 110, zdržalo sa 29 poslancov, 2 nehlasovali. Návrh bol schválený.
Blaha, Ľuboš, podpredseda NR SR (2024-02-15):
Ďakujem pekne, pán poslanec, a teraz otváram rozpravu k týmto dvom bodom programu. Do rozpravy som dostal jednu písomnú prihlášku, za poslanecký klub Progresívne Slovensko pán poslanec Martin Dubéci.
Danko, Andrej, predseda NR SR (2017-05-18):
Prosím, prezentujme sa a hlasujme. (Hlasovanie.) Prítomných 125 poslancov, za 42, proti 23, zdržalo sa 60. Konštatujem, že sme uvedený návrh neschválili, Národná rada nebude pokračovať v rokovaní o návrhu zákona. Pristúpime k hlasovaniu v druhom čítaní o zákone, ktorým sa mení a dopĺňa zákon č. 669/2007 Z. z. o jednorazových mimoriadnych opatreniach v príprave niektorých stavieb diaľnic a ciest pre motorové vozidla, vrátenom prezidentom Slovenskej republiky na opätovné prerokovanie Národnou radou (tlač 563). Prosím spoločného spravodajcu z výboru pre hospodárske záležitosti poslanca Milana Mojša, aby hlasovanie uviedol. [Hlasovanie o zákone zo 16. mája 2017, ktorým sa mení a dopĺňa zákon č. 669/2007 Z. z. o jednorazových mimoriadnych opatreniach v príprave niektorých stavieb diaľnic a ciest pre motorové vozidlá a o doplnení zákona Národnej rady Slovenskej republiky č. 162/1995 Z. z. o katastri nehnuteľností (katastrálny zákon) v znení neskorších predpisov v znení neskorších predpisov, vrátenom prezidentom Slovenskej republiky na opätovné prerokovanie Národnou radou Slovenskej republiky , tlač 563.]
Danko, Andrej, podpredseda NR SR (2024-01-10):
Pán poslanec Kéry.
M. Číž, podpredseda NR SR: (2007-10-25):
A slovo odovzdávam poslankyni Žitňanskej.
Figeľ, Ján, podpredseda NR SR (2012-11-28):
S faktickou poznámkou ďalej pán Štefan Kuffa.
Sulík, Richard, predseda NR SR (2011-06-02):
Prosím, hlasujte teraz. (Hlasovanie.) Prítomných 146 poslancov, hlasovalo 71 za, 72 proti, 3 sa zdržali. Bod číslo 6 nebol schválený. Pokračujte, prosím.
Viskupič, Marián, poslanec NR SR (2022-05-05):
Ďakujem pekne, pán predseda. V rozprave vystúpil pán poslanec Cmorej, ktorý podal jeden pozmeňujúci návrh. Pán predseda, keďže pozmeňujúci návrh bol podaný v rámci včerajšej rozpravy, dajte, prosím, najprv hlasovať o skrátení lehoty podľa § 83 ods. 4 rokovacieho poriadku.
Bugár, Béla, podpredseda NR SR (2017-02-07):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Končím možnosť nahlásiť sa do rozpravy. Päť prihlášok do rozpravy. Nech sa páči, pán... Stlačte si procedurálny návrh, pán poslanec. Nech sa páči, procedurálny návrh, pán poslanec Krupa.
Baránik, Alojz, poslanec NR SR (2016-03-23):
Sľubujem. (Potlesk.)
Paška, Pavol, predseda NR SR (2013-05-22):
(Hlasovanie.) 147 prítomných, 144 za, 3 sa zdržali. Konštatujem, že sme schválili vládny návrh zákona o opatreniach dohľadu. Pani poslankyňa Kučerová uvedie hlasovanie o návrhu uznesenia na vyslovenie súhlasu s Protokolom o zmene a doplnení Zmluvy medzi Slovenskou republikou a Českou republikou o právnej pomoci, tlač 349. (Hlasovanie o návrhu na vyslovenie súhlasu Národnej rady Slovenskej republiky s Protokolom o zmene a doplnení Zmluvy medzi Slovenskou republikou a Českou republikou o právnej pomoci poskytovanej justičnými orgánmi a úprave niektorých právnych vzťahov v občianskych a trestných veciach z 29. októbra 1992 a jej Záverečného protokolu , tlač 349.)
Laššáková, Jana, podpredsedníčka NR SR (2013-05-31):
Vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Áno. Potom, pán spravodajca, zhrniete to, dobre?
Kollár, Boris, predseda NR SR (2022-04-27):
Prosím pekne zoberte slovo pánovi poslancovi Ferenčákovi. (Povedané súbežne s rečníkom.) Ďakujem. Budeme o tomto hlasovať, o týchto bodoch, ktoré predniesla pani Pleštinská. Prosím, prezentujme sa a hlasujme. (Hlasovanie.) Prítomných 143 poslancov, za 50, proti 87, zdržalo sa 6, nehlasoval žiadny. Uvedený návrh sme neschválili.
Kollár, Boris, predseda NR SR (2021-09-16):
Prosím, prezentujme sa a hlasujeme. (Hlasovanie.) Prítomných 128 poslancov, za 103, proti 2, zdržalo sa 22, nehlasoval 1. Konštatujem, že sme tento návrh schválili. Ďakujem pekne, pán kolega. Ďalej poprosím povereného člena výboru pre hospodárske záležitosti pána poslanca Petra Vonsa, aby uviedol hlasovania v prvom čítaní o vládnom návrhu zákona, ktorým sa mení a dopĺňa zákon č. 56/2012 Z. z. o cestnej doprave, tlač 657, bod 10 schváleného programu. Nech sa páči, pán poslanec, máte slovo. (Hlasovanie o vládnom návrhu zákona, ktorým sa mení a dopĺňa zákon č. 56/2012 Z. z. o cestnej doprave v znení neskorších predpisov a ktorým sa dopĺňa zákon č. 461/2003 Z. z. o sociálnom poistení v znení neskorších predpisov , tlač 657.)
Vašečka, Richard, poslanec NR SR (2014-03-21):
Ďakujem veľmi pekne. Ja by som chcel pripomenúť, že, áno, my sme rozprávali v tom čase, keď sa podával tento návrh, že podporíme v prvom čítaní. Druhé čítanie ešte nevieme, závisí, ako sa budú vyvíjať veci. Chcel by som reagovať na to referendum, najmä povedali ste, že väčšie, má väčšie riziká, ako výhody. Neviem, či väčšie, má určite svoje riziká. A takisto by som chcel povedať, že v žiadnom prípade nerezignujem a nechcem, aby iní rezignovali na svoj mandát a na prácu Národnej rady. Ide mi naozaj o vyváženosť. Momentálne referendum a možnosti priamej demokracie sú veľmi nízke. Všetko je v prospech zastupiteľskej demokracie. Jeden príklad za všetky. Voľby do VÚC Banskobystrický kraj. Nie je tam žiadne kvórum a prinieslo to výsledok, ktorý rešpektujem, lebo je demokratický, ale mnohí majú s tým problém. Napriek tomu v referende udržujeme to 50 % kvórum, lebo tam vidíme to riziko. Áno, riziká sú, ale aj vo voľbách do VÚC, a nedávame tam kvórum. Myslím si, že v týchto veciach, načo referendum, keď je to v Národnej rade, no, zdá sa, že ľudia sú niekedy troška pružnejší, ako je politická vôľa. Politická vôľa je na to, aby sa dostali do ústavy dve veľmi dobré vety, ktoré ale neriešia všetky problémy, ktoré máme. Jasné, to nie je chyba. Vyriešime to, čo môžme, ale práve preto si myslím, že referendum má svoj význam, a preto sa k nemu hlásime. A myslíme si, že nie je dôležité len v otázkach etických a kultúrnych, ale aj v sociálnych, politických. A myslím si, že sa ním môže posunúť oveľa viac, a to nielen v prípadoch, keď ho vyhlasuje niekto, kto ním chce presadiť svoju vôľu, ale vždy, keď je dobré, aby sa občania vyjadrili. A myslím si, že za to aj stoja tie peniaze, ktoré sa do toho referenda investujú. Ďakujem.
J. Brocka, poslanec: (2003-10-21):
Z. Martináková, podpredsedníčka NR SR: Ďakujem, pán poslanec. Otváram všeobecnú rozpravu. Písomne sa neprihlásil do rozpravy žiaden z poslancov. Otváram možnosť ústne sa prihlásiť do všeobecnej rozpravy. Uzatváram možnosť hlásiť sa do rozpravy. Vyhlasujem všeobecnú rozpravu za skončenú. Prerušujem zároveň rokovanie o tomto bode programu. Budeme pokračovať prvým čítaním o vládnom návrhu zákona, ktorým sa mení a dopĺňa zákon Slovenskej národnej rady č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov a ktorým sa menia a dopĺňajú niektoré ďalšie zákony. Vládny návrh zákona ste dostali ako tlač 418. Návrh na jeho pridelenie na prerokovanie výborom máte v rozhodnutí pod č. 413. Pán podpredseda vlády a minister financií, prosím, aby ste tento návrh zákona odôvodnili.
Kollár, Boris, predseda NR SR (2021-11-24):
Ďakujem. Na predrečníka bude jedna faktická poznámka. Nech sa páči, pán poslanec Karahuta, máte slovo.
Sopko, Miroslav, poslanec NR SR (2019-06-18):
Ďakujem za slovo, pán podpredseda. Žiadam o zaradenie nového bodu programu na prijatie Vyhlásenia Národnej rady Slovenskej republiky k stavu klimatickej núdze. Odôvodnenie: Žiadam všetkých poslancov Národnej rady Slovenskej republiky, aby sme sa pridali k parlamentom Spojeného kráľovstva Veľkej Británie a Severného Írska, Írskej republiky i výzve Svätého Otca Františka o okamžitej akcii proti zmene klímy pre budúcnosť nás i našich detí. Ďakujem.
Hraško, Igor, poslanec NR SR (2015-10-21):
Ďakujem za slovo. Taký skúsený kolega a nevie, že spravodajcu robí tuná kolega Mamojka. Pani Nicholsonová je navrhovateľka. No však ale to sú tie také chaosy v hlavách, ktoré tuná vyvolávajú niektoré prejavy čelných predstaviteľov strany... (Prerušenie vystúpenia predsedajúcim.)
Heger, Eduard, predseda vlády SR (2022-12-01):
Ďakujem veľmi pekne, pán predsedajúci. Dovoľte mi, aby som podľa, pardon, aj vážená Národná rada, vážené dámy, páni, dovoľte mi, aby som podľa § 131 ods. 7 rokovacieho poriadku Národnej rady Slovenskej republiky ospravedlnil z dnešnej hodiny otázok neprítomných členov vlády a oznámil ministrov poverených ich zastupovaním. Neprítomný je minister zahraničných vecí a európskych záležitostí Rastislav Káčer, zastupuje ho minister zdravotníctva Slovenskej republiky Vladimír Lengvarský, minister spravodlivosti Slovenskej republiky Viliam Karas, zastupuje ho minister školstva, vedy, výskumu a športu Ján Horecký. Neprítomní sú aj ministri, ktorým neboli položené otázky, a to podpredsedníčka vlády a ministerka investícií, regionálneho rozvoja a informatizácie Veronika Remišová a minister práce, sociálnych vecí a rodiny Milan Krajniak.
Bašistová, Alena, poslankyňa NR SR (2016-05-19):
Zvolávam na zajtra na ráno na 8.00 hodinu rokovanie výboru pre sociálne veci na druhom poschodí. Ďakujem.
Grendel, Gábor, podpredseda NR SR (2022-09-20):
Dávam opäť slovo spravodajkyni, ktorú určil navrhnutý gestorský výbor pre sociálne veci, pani poslankyni Lucii Drábikovej, aby Národnej rade podala spravodajské informácie k uvedeným návrhom.
Poliačik, Martin, poslanec NR SR (2015-10-21):
Ďakujem. Zabudla si podľa mňa ešte na jednu vec, Lucia, a veľmi by som bol rád, keby to tu odznelo, včera nám síce bolo povedané, že nejaké peniaze sa majú vrátiť, ale nebolo nám povedané, odkiaľ a akým spôsobom sa tam dostali. A ak teda máme prehľad, pán minister, o tom, že kam tie platby odišli, na základe čoho sa pohli ďalej, prečo boli rozdelené a ako prídu, prosím vás, odprezentujte to, lebo ja by som sa veľmi nerád dočkal situácie, že ešte zistíme, že niekto vlastnou hlavou zohnal niekde 460-tisíc a rýchlo ich poslal do MPC-čka, aby bol zažehlený prúser. Ja by som bol veľmi nerád, keby z pol milióna bol zrazu milión. Takže myslím, že by bolo poctivé, keď už teda vieme, ako peniaze odišli, kam odišli a na základe čoho, tak tiež povedať, kto, čo urobil pre to, aby sa peniaze vrátili a kedy budú naspäť, aby sme sa náhodou nedozvedeli, že nám tu nelieta 460-tisíc tých pôvodných, ale ešte nejakých nových ďalších, ktoré do MPC-čka pritiekli jeden deň pred touto schôdzou, aby to akože vyzeralo, že je všetko v poriadku. To je prvá vec. Druhá vec. Ja nerozumiem úplne tomu, prečo aj pán premiér sa pýtal, že čo teda neurobil a mal, a naopak, keď to má napísané v odôvodnení tej schôdze. Mal vyvodiť zodpovednosť voči človeku, na ktorého má dosah. A to je riaditeľka MPC. Nemal nechať lárom-fárom posielať projekty na obnovu IUVENTY, mal na to jednoznačne určiť pravidlá a komisiu, ktorá o nich bude rozhodovať. Veď to sme povedali jednak na tlačovkách, jednak je to v tom odôvodnení a ja nerozumiem preto tomu, že čo je na tom absurdné?
Pellegrini, Peter, predseda NR SR (2015-10-06):
Prezentujme sa a hlasujme o tom, že tento návrh zákona prerokujeme v druhom čítaní. (Hlasovanie.) Prítomných 127 poslancov, za hlasovalo 53, proti bol 1, zdržalo sa 73 poslancov. Konštatujem, že ani tento návrh sme neschválili. Vyčerpali sme všetky body, ktoré boli doteraz prerokované, o ktorých sa mohlo dať hlasovať. Ešte predtým, ako budeme pokračovať, s procedurálnymi návrhmi páni poslanci. Pán poslanec Mikloško.
P. Paška, predseda NR SR: (2009-10-22):
(Hlasovanie.) 141 prítomných, 85 za, 1 proti, 55 sa zdržalo. Schválili sme návrh novely zákona č. 595/2003 Z. z. o dani z príjmov. Pán poslanec Hradecký uvedie hlasovanie v druhom čítaní o vládnom návrhu zákona, ktorým sa mení zákon č. 222/2004 Z. z. o dani z pridanej hodnoty. Je to tlač 1191. (Hlasovanie o v ládnom návrhu zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov.)
P. Hrušovský, podpredseda NR SR: (2002-04-05):
G. Palacka, poslanec: Odporúčam, aby ho prerokovali výbory tak, ako je v rozhodnutí predsedu Národnej rady, aj s termínmi, ktoré určil. (Hlasy v rokovacej sále. ) Máte tlač, máte! (Ruch v rokovacej sále. )
P. Paška, predseda NR SR: (2007-02-01):
písomnými odpoveďami členov vlády Slovenskej republiky na interpelácie poslancov Národnej rady, ktoré boli písomne podané do 30. decembra 2006 , ktoré ste dostali ako tlač č. 191. Ešte vás chcem požiadať, aby pre prehľadnosť ste pri svojom vystúpení uviedli číslo, pod ktorým sa nachádza písomná odpoveď člena vlády tak, ako je to uvedené v tlači č. 191. Otváram rozpravu a písomne sa do rozpravy prihlásili pani poslankyňa Gibalová, Sabolová a Slafkovský. Pani poslankyňa, nech sa páči, máte slovo. (Ruch v sále.) Kolegyne, kolegovia, poprosím vás o väčší pokoj v rokovacej sále. Ďakujem.
Milanová, Natália, ministerka kultúry SR (2021-11-04):
Ďakujem veľmi pekne. Vážený pán poslanec, na prebiehajúcej schôdzi máme predložený návrh na zmenu zriaďovateľa Múzea Slovenského národného povstania. Zriaďovateľom by malo byť po novom ministerstvo obrany. V doložke vplyvov k tomuto návrhu zákona je uvedené, že výdavky súvisiace so Štátnou príspevkovou organizáciou Múzeum Slovenského národného povstania budú v januári 2002 presunuté spod ministerstva kultúry pod ministerstvo obrany. Tá hodnota tých finančných prostriedkov bude do veľkej miery aj závislá od toho, ako budú prebiehať procesy súvisiace s terajšou inventarizáciou, ktorá tam prebieha. Po vyhodnotení všetkých záväzkov, zmluvných vzťahov, prebiehajúcich verejných obstarávaní, pracovných pozícií a ostatné, ale my, samozrejme, počítame s tým, že tá finančná čiastka, ktorá išla aj v minulých rokoch, vlastne tá základná, z ministerstva kultúry pod Múzeum SNP, ale teraz okrem Digitalizačného centra, lebo to sú dve rozličné položky, tak táto by mala ostať zachovaná. To, do akej miery si navýši ten rozpočet potom samotné ministerstvo obrany, je už potom otázka na ministerstvo obrany.
S. Janiš, poslanec: (2005-07-06):
Ale poviem ešte jednu, jednu maličkú pripomienku k prvej diskutujúcej vo faktických, pani kolegyni Martinákovej. Viete, opäť vám vaša novinárska pamäť účelovo zlyhala, tak ako vám vždy zlyhá, keď vám to vyhovuje. Totižto nikto z tých, ktorých ste tu spomínali, neurobil to, čo ste urobili vy. Nikto nezradil vlastnú stranu, nikto nezradil vlastných kolegov. A zrada zostane zradou vždy, nech robíte s tým, čo chcete. Ani spájanie sa so Smerom, ani nová náplň vášho SF, Smer, Fico vás z tohto, z tejto zrady nezmaže. (Potlesk.)
Fecko, Martin, poslanec NR SR (2014-11-09):
Ďakujem pekne. Pán kolega, stopercentne s tebou súhlasím. A ak bolo povedané z úst premiéra, že je vhodné, aby poslanci mali prepojenie s vládnymi štruktúrami z jednotlivých regiónov, tak sa pýtam, tie regióny a tie okresy a tie mestá, ktoré nemajú poslancov v Národnej rade a nie sú prepojené, budú finančne handicapované, nedostanú nič? Pýtam sa, ako sa rozdiely medzi krajmi vyrovnávajú cez eurofondy, ktoré by v prvom rade na to mali slúžiť, aký je výsledok míňania týchto eurofondov? Raz povedal jeden vysoký politický činiteľ v minulom volebnom období, počas ktorého som už mal česť tu byť, a môžeme si to nájsť aj v denníku SME, bolo to na titulnej strane, že do politiky svätci nepatria. A ja sa pýtam, kto tam patrí? Sú to zlodeji, úžerníci, klamári, farizeji? Svätý Augustín povedal, som tiež veriaci, že politika má byť prejavom najväčšieho dobra k človeku. A čo sme tu na Slovensku z nej urobili? Akým spôsobom sa správame k blížnemu svojmu? A hovorím ešte ďalej, keď máme 73 % veriacich plus-mínus, veď tu by mal byť raj na zemi. Veď predsa veriaci chcú dobro blížnemu. Tak vstúpme si do svedomia a začnime od seba a začnime s tým od tej miestnej komunity, od obce, od mesta, od VÚC-ky a poďme aj do štátu sa pozrieť, ako to tam vyzerá. A vyzerá to tak, ako to vyzerá. Takže, vážení, preberme sa, lebo raz budeme skladať účty. A to je jedno, či si bol premiér alebo si bol kopáč kanálov. Budeme skladať účty. A ako pán Alojz Hlina povedal, to nie je všetko len tak. Ten to riadi, tento najvyšší to riadi a budeme skladať účty.
V. Veteška, podpredseda NR SR: (2003-11-07):
B. Hanzel, poslanec: Jeden, dva, tri.
Panáček, Milan, poslanec NR SR (2015-06-18):
Ďakujem pekne. Vážené pani poslankyne, páni poslanci, v súlade s § 73 zákona o rokovacom poriadku som bol určený Výborom Národnej rady pre verejnú správu a regionálny rozvoj za spravodajcu k návrhu zákona o Horskej záchrannej službe (tlač 1566). K predloženému návrhu zákona predkladám túto informáciu. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona prerokovali výbory do 10. septembra 2015 a gestorský výbor do 11. septembra 2015. Pani predsedajúca skončil som, otvorte, prosím, rozpravu.
P. Paška, predseda NR SR: (2007-01-31):
Konštatujem, že Národná rada navrhne pánovi prezidentovi Slovenskej republiky pána Tibora Šafárika za kandidáta na vymenovanie za sudcu Ústavného súdu Slovenskej republiky. Teraz vás poprosím, pán poslanec, o výsledok voľby na predsedu Správnej rady Ústavu pamäti národa .
M. Sabolová, poslankyňa: (2003-11-07):
Druhá poznámka je, hovorili ste o tom, že v zmysle zákona č. 416 sa oddlžovali nemocnice a že sú to nejaké 3 miliardy plus máme 7 miliárd lekární. Stále tvrdíme o stopercentnom oddlžovaní a o garancii stopercentného oddlžovania. Ale spýtam sa, pýtala som sa aj predtým, na kritériá, aké použijete na oddlžovanie, pretože jedných oddlžite na sto percent, ale na ostatných neostane, lebo jednoduchá matematika, snáď z tri a pol do sedem viem počítať. Čiže jednoducho sa to nedá. Či nebolo lepšie urobiť postupné oddlžovanie, možno na prvý šup nedať sto percent, ale postupne oddlžovať a oddlžiť všetkých, ktorým dlhujú poisťovne, a myslím si, že toto je celkom normálna logika veci. A ešte som sa chcela spýtať. To, čo hovorila pani poslankyňa Belohorská, či bude Veriteľ vymáhať aj od štátu, pretože vieme, že tam by sa dali urobiť mnohé zápočty, ktoré zbytočne dávajú zdravotníctvo do agónie. A ešte možno jedna poznámka. Prečo 80 percent fixné náklady, pretože my máme nenormálne postavené zdravotnícke budovy, my, ešte nezačnú, dá sa povedať, liečiť a už prejedli peniaze, ktoré vstúpia do týchto nemocníc, čiže preto musíme hovoriť aj o...
G. Gál, poslanec: (2005-05-24):
Pán poslanec Miroslav Abelovský vyňal na osobitné hlasovanie body zo spoločnej správy nasledovne: bod 3, 17, 29, 34, 49, 78, 99, 117 a 173. Akurát nám ostal visieť bod 174, o ktorom tiež budeme hlasovať potom osobitne. Pán predsedajúci prosím, pristúpime k prvému hlasovaniu. Dajte hlasovať o bodoch zo spoločnej správy, ktoré neboli vyňaté na osobitné hlasovanie, nasledovne: spoločne o bodoch 1, 2, 6, 7, 8, 9, 10, 11, 12, 13, 20, 25, 27, 30, 33, 37, 38, 39, 41, 42, 43, 44, 47, 48, 50, 51, 52, 53, 54, 55, 56, 57, 58, 59, 60, 61, 62, 63, 64, 65, 66, 67, 69, 71, 73, 74, 75, 76, 77, 81, 82, 83, 84, 85, 86, 87, 88, 89, 90, 91, 92, 93, 94, 95, 96, 97, 98, 100, 101, 102, 103, 104, 105, 107, 108, 109, 110, 111, 112, 113, 114, 116, 118, 119, 120, 121, 122, 123, 125, 126, 127, 128, 129, 130, 131, 132,  133, 134, 135, 136, 137, 138, 139, 140, 141, 142, 143, 144, 145, 146, 147, 148, 149, 150, 152, 153, 154, 156, 157, 158, 160, 162, 163, 164, 165, 166, 167, 168, 169, 170, 171, 172 a 175 s návrhom gestorského výboru schváliť ich.
Karahuta, Jaroslav, poslanec NR SR (2022-10-26):
Ďakujem veľmi pekne. Čo sa týka, čo sa týka vylúčenia tohto bodu, tak je pravdou, že žijeme v zvláštnej dobe a v krízových situáciách sa majú používať aj krízové riešenia, a tento bod, ktorý bol vypustený vlastne dával možnosť ministerstvu životného prostredia kedykoľvek ľubovoľne tie podmienky meniť pri rozdeleniach výnosu z environmentálneho fondu. Jedná sa o pomerne veľkú čiastku peňazí. Kým v minulosti sa jednalo o nejakých 50 – 60 miliónov ročne, dnes hovoríme o sume 315 miliónov, a to je veľmi veľká čiastka na to, aby sa takéto prerozdelenie robilo už na základe zákona a nie svojvôľou ministra. Nehovorím, že od terajšieho ministra, lebo zákon sa nerobí na jedno volebné obdobie, ale celkove jedná sa o systematické nastavenie, že pokiaľ sa zmení to prerozdelenie, tak nech sa páči, predložiť novelu zákona, odôvodniť tú novelu zákona, nevyhnutnosť alebo potrebu tejto zmeny a Národná rada to schváli alebo odmietne. Takže to bol skutočný dôvod.
Hrnčiar, Andrej, podpredseda NR SR (2018-02-14):
Takže vyhlasujem všeobecnú rozpravu za skončenú. Predpokladám, že teda keď sa nehlásite, nechcete zaujať stanovisko. Tým pádom prerušujem rokovanie o tomto bode programu a zároveň vyhlasujem obedňajšiu prestávku. (Prerušenie rokovania o 12.03 hodine.) (Pokračovanie rokovania o 14.00 hodine.)
Nedoba, Jakub, poslanec NR SR (2019-09-18):
Pán poslanec, mňa prekvapuje, že ste nazvali podvodom to, keď niekto o sebe povie pravdu. Lebo ak niekto prizná svoju príslušnosť, tak nikoho nezaviedol, proste povedal pravdu. Ja považujem za podvod napríklad to, ak si dám bilbordy, že „Viete si predstaviť vládu bez SMER-u?“, a nakoniec s tým SMER-om vládnem. Takisto ste povedali, že vy nie ste proti aktivistom, ale taktiež ste povedali, že dobre, nech sa združujú pod tými názvami, tým pádom Banskobystrická alternatíva, že to nepatrí na tie kandidátky. Tak potom ste proti nim, alebo nie? A ja súhlasím s tým, že Team Vallo nie je zamestnanie, ale títo kandidáti asi boli k tomu dotlačení okolnosťami a neporušili zákon a nespáchali ani podvod, povedali iba pravdu. A tie názvy nie sú nejakým nezmyslom, lebo sa tu pýtate, že čo je Team Vallo, čo je Tím Hattas. Je to reálny názov nejakého možno neformálneho združenia. V Českej republike si jeden komunálny kandidát napísal ako zamestnanie „místní alfa samec“. Tak to považujem za nezmysel, ale nie Team Vallo. Ďakujem.
Laššáková, Jana, podpredsedníčka NR SR (2015-11-19):
Na vystúpenie pána poslanca faktická poznámka, nie. Na vystúpenie pána poslanca nie sú faktické poznámky. Pán minister sa prihlásil o slovo. Nech sa páči, pán minister, máte slovo.
Hort, Milan, podpredseda NR SR (2011-11-29):
Ďakujem pekne. Faktické poznámky na vystúpenie pána poslanca Kaníka nie sú, preto uzatváram možnosť reagovať faktickou poznámkou. Pretože pán Kaník bol posledný v rozprave, uzatváram teda najskôr rozpravu k tomuto bodu. Teraz sa pýtam pána navrhovateľa, či sa chce vyjadriť v záverečnom slove. (Reakcia navrhovateľa.) Nech sa páči, pán podpredseda vlády.
Kalist, Peter, poslanec NR SR (2011-05-19):
Ďakujem za slovo. No, vážený pán poslanec, exminister zdravotníctva, ďakujem za krátke zhrnutie tvojich postojov. No napriek tomu, že si ťa vážim, musím nesúhlasiť teraz s tu prezentovaným názormi, lebo zisk nie je strašiakom. Zisk je v zdravotníctve, a nielen v zdravotníctve, ale hovoríme o zdravotníctve, hlavnou hybnou silou v efektivite a inováciách. A ziskovosť najlepšie kontroluje konkurencia, a nie regulácia. Formálny zákaz zisku vedie len k vyťahovaniu peňazí vedúcimi pracovníkmi. Inak, a teraz nechcem nikoho označovať, len hovorím, ako sa to volá, volá sa to tunelovanie, nevýhodné zmluvy predaja majetku, nadštandardné platy, zamestnávanie kamarátov, prikazovanie, kto od koho má odoberať zdravotnícky materiál a podobne. A ešte niečo z materiálov Medzinárodného menového fondu, ktoré boli publikované v roku 2007 a ktoré sa konkrétne týkali zdravotníckeho sektora na Slovensku. A tam je, dovolím si to voľne preložiť, uvedené, že dovolením tvorby zisku, to platí pre zdravotné poisťovne, ako aj pre poskytovateľov zdravotnej starostlivosti v príslušnom regulačnom prostredí, áno, to, samozrejme, platí, dôjde k vzostupu motivácií pre poskytovanie lepšej zdravotnej starostlivosti s nižšími nákladmi. A ešte Medzinárodný menový fond uvádzal, že väčšina nemocníc je zle manažovaná, s nízkou motiváciou k zvýšeniu efektivity a s výraznou potrebou investícií. To nie je moja myšlienka, to je názor Medzinárodného menového fondu, ktorý to uviedol, ako reakciu alebo teda popis, ako vyzerá slovenský zdravotnícky systém. Takže tam vedie čistá, tvrdá štátna regulácia. Nie je dostatočne efektívna, bohužiaľ. Musíme to zmeniť. Ďakujem.
Dolinková, Zuzana, ministerka zdravotníctva SR (2024-02-01):
Keďže sme si zaviazali rozhodnúť v rámci krátkodobých priorít, čiže malo by to byť do obdobia pol roka, tak ja verím, že v prvom kvartáli tohto roku 2024 prijmeme na vláde rozhodnutie. Ďakujem veľmi pekne.
Jurinová, Erika, podpredsedníčka NR SR (2014-09-11):
Ďakujem pekne. Pán poslanec žiada doplňujúcu otázku, nech sa páči, môžete ju položiť.
Gašpar, Tibor, poslanec NR SR (2024-02-08):
V ďalej budeme hlasovať o bode 305 druhého pozmeňujúceho návrhu poslanca Galka.
Plaváková, Lucia, poslankyňa NR SR (2024-01-10):
Ďakujem veľmi pekne za slovo, aj ďakujem pánovi poslancovi Prostredníkovi za výborný príspevok do rozpravy. Som rada, že si sa vrátil opätovne k téme infringementov a teda konaní o porušení, na ktorý sa, na ktoré sa odvoláva práve to skrátené legislatívne konanie a ktorým sa obhajuje. Opätovne teda si aj poukázal na ten paradox, že ide o ako keby opravu niečoho, čo samotná smerácka vláda v minulosti transponovala a máme tu teda stále na stole aj ten paradox, že obhajujú skrátené legislatívne konanie konaniami o porušení a teda že nám hrozí zo strany Európskej komisie sankcia, ale pritom samotná Európska komisia žiada vládu, aby zastavila tento proces a nepredkladala tento návrh v skrátenom legislatívnom konaní. A my sme stále nepočuli teda vysvetlenie toho paradoxu. Ja by som opätovne chcela pána ministra spravodlivosti požiadať, či by nám to vedel vysvetliť, alebo prípadne pán poslanec Gašpar možno by sa mohol zapojiť a vysvetliť tento paradox, na ktorý sme ešte nepočuli žiadnu reakciu. Ale čo mňa teda mimoriadne mrzí, je, že pomoc ľuďom blízkym SMER-u na zabezpečenie ich beztrestnosti schovávate za takú zásadnú smernicu, ktorá sa týka sexuálne zneužívaných a sexuálne vykorisťovaných detí. To mi príde mimoriadne smutné. A mimochodom v materiáli chýba aj tabuľka zhody, ktorá by popisovala teda, akým spôsobom je táto smernica transponovaná, tak by som tiež chcela poprosiť, aby bola doplnená. Ďakujem veľmi pekne.
M. Smolková, poslankyňa: (2008-01-29):
A druhá otázka. Dnes je to tlačový zákon, ktorým podmieňujete prijatie zmluvy. Prosím vás, na budúcu schôdzu to bude aký zákon? A na ďalšiu schôdzu aký zákon? Ďakujem.
Grendel, Gábor, podpredseda NR SR (2023-02-08):
Pán poslanec Marek Šefčík ako posledný s faktickou poznámkou.
Košútová, Magda, poslankyňa NR SR (2013-05-21):
Ďakujem pekne. Týmto sme odhlasovali všetky body z informácie výboru. Teraz pristúpime k hlasovaniu o pozmeňujúcich návrhoch z rozpravy. Ako prvý vystúpil v rozprave pán poslanec Fecko, ktorý podal celkovo štyri pozmeňujúce návrhy. Prvé tri sú označené ako rímska jednotka. Pán predseda, dajte, prosím, hlasovať o bode číslo 1 prvého pozmeňujúceho návrhu pána poslanca Fecka.
P. Hrušovský, predseda NR SR: (2003-09-22):
E. Rusnáková, poslankyňa: My sme ako výbor predkladali informáciu, takže nie.
Fecko, Martin, poslanec NR SR (2023-03-22):
Ďakujem pekne. Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie týmto výborom: Ústavnoprávnemu výboru Národnej rady, Výboru Národnej rady pre pôdohospodárstvo a životné prostredie a Výboru Národnej rady pre verejnú správu a regionálny rozvoj. Ďalej, aby za gestorský výbor určila hlasovaním Výbor Národnej rady Slovenskej republiky pre pôdohospodárstvo a životné prostredie a aby predmetný návrh zákona výbory prerokovali do 26. apríla 2023 a v gestorskom výbore do 28. apríla 2023.
M. Číž, podpredseda NR SR: (2008-04-03):
Pýtam sa preto, kto sa hlási do rozpravy ústne. Registrujem pána poslanca Jozefa Šimka, Kahanca Stanislava. Ešte niekto, prosím? Pokiaľ nie, uzatváram možnosť prihlásiť sa do rozpravy ústne. A odovzdávam slovo pánovi poslancovi Jozefovi Šimkovi. Má slovo.
Galko, Ľubomír, poslanec NR SR (2024-02-21):
Ďakujem pekne. Kolega Pollák upozornil na mimoriadne dôležitý aspekt a síce, že v spoločnosti čím ďalej, tak tým viacej sa prehlbuje taká téza, že kradnúť, podvádzať a žiť nepoctivým spôsobom života sa de facto oplatí. Už len keď si zoberieme tú poslednú škandalóznu legislatívnu normu, ktorú prijala po teda dosť veľkom odpore aj laickej, aj odbornej verejnosti, koniec koncov aj nás tu v parlamente, táto koalícia, mám na mysli novelu Trestného zákona, ktorú schválila a ktorú teraz zhodou okolností Peter Pellegrini, ktorý by mal byť medzi prvými, ktorí by mali byť preverovaní, čo sa týka jeho majetku, tak to tu teraz drží a nechce ju pustiť z ruky a nechce ju zverejniť v Zbierke zákonov. Tak aj táto škandalózna novela de facto umocňuje tento pocit u ľudí, pretože významným spôsobom znižuje premlčacie doby. Významným spôsobom dáva, dáva možnosť zločincom alebo potenciálnym zločincom nádejať sa, že za svoje podvody, za svoje krádeže, za korupciu nebudú nikdy potrestaní, vydržia niekoľko rokov, dovtedy sa to premlčí a oni jednoducho nebudú niesť za svoje konanie zodpovednosť. Aj preto predmetný návrh zákona, ktorý predložila kolegyňa Remišová, je veľmi dôležitý. Existuje mimoriadne silná spoločenská objednávka, aby ľudia, ktorí disponujú luxusným majetkom, jednoducho zdokladovali, odkiaľ ho získali a ako ho dostali... (Prerušenie vystúpenia časomerom.)
Sulík, Richard, poslanec NR SR (2012-05-16):
Bolo k referendu.
Baška, Jaroslav, poslanec NR SR (2019-10-16):
Teraz budeme, pán predsedajúci, hlasovať o pozmeňujúcom návrhu pána poslanca Hegera, ktorý bol podaný v rámci rozpravy včera.
Bugár, Béla, podpredseda NR SR (2018-06-20):
Ďakujem pekne. Pani poslankyňa Milanová, nech sa páči faktická.
Kočiš, Eduard, poslanec NR SR (2022-05-11):
Veľmi pekne ďakujem za slovo, pán predsedajúci. Tak ako kolega Ondrej Ďurica povedal vo svojej rozprave, tento náš návrh zákona v žiadnom prípade, ak niektorí kolegovia chcú vnímať ako nejaké politické gesto, tak z tohto omylu, alebo z tohto takého nie príliš dokonalého pohľadu na tento zákon, ich treba hneď na začiatku vyviesť, pretože právo na hotovosť je základným právom ako by si človek alebo občan danej krajiny, alebo občan Slovenskej republiky mohol zachovať svoje nejaké vnútorné integritné procesy pri platbe za tovary, služby, ktoré buď využíva, alebo ktoré poskytuje. To znamená, že systém, ktorý je nastavený na území Slovenskej republiky, v žiadnom prípade neobmedzuje, ale zároveň ani nejakým zvláštnym spôsobom používanie hotovosti a jej dlhodobo udržateľný systém bankových platieb alebo bankového prevodu nejakým spôsobom neukladá alebo ani nechráni. To znamená, tento zákon naozaj je iba o tom, aby v ústave bolo zakotvené a zakomponované ústavné právo na ochranu hotovosti. Pretože, ako bolo povedané v predchádzajúcej rozprave kolegom Mazurekom, v mnohých krajinách a v mnohých štátoch sa dostávajú k moci, dokonca k neobmedzenej moci, určité skupiny ľudí, ktorí majú nejakú buď ideologickú stopu a výsledkom je to, že môže takýto predstaviteľ štátu obyčajného človeka dohnať až k naozaj doslova a do písmena k sociálnym samovraždám, ak mu siahne na to najcennejšie, čo má, to znamená finančné prostriedky, ktoré sú viazané v nejakom digitálnom systéme. Čiže ak ľudia, ktorí sa naozaj niekedy chcú postaviť na odpor voči štátu alebo voči vláde s ktorou nesúhlasia, tak toto právo na hotovosť zakomponované v ústave ktoréhokoľvek štátu, ale teraz na území Slovenskej republiky, je našou povinnosťou ako zákonodarcov. Ďakujem pekne.
Mojš, Milan, poslanec NR SR (2018-03-14):
O bode 73 s odporúčaním gestorského výboru neschváliť.
Glváč, Martin, podpredseda NR SR (2017-04-06):
Pán poslanec Poliačik!
Blahová, Natália, poslankyňa NR SR (2011-10-11):
Ďakujem pekne. Ja by som sa chcela dotknúť jednej veci. Pán predseda, hovorili ste, že eurovalom ochránime menu. Dovolila by som si namietať, myslím, že menu budeme chrániť jedine tým, že euroval nepodporíme. Keď totiž v tej kríze, ktorú spomínate, príde, keď k nej príde, Slovensko bude mať ohromné záväzky, ku ktorým raz, skôr či neskôr, príde k ich napĺňaniu. A k paralele o haluškách a padákoch, tiež si dovolím názornú nejakú paralelu. Keby ste, lebo toto, čo my deklarujeme, je otázkou nášho presvedčenia. Keby ste nás požiadali, alebo mňa konkrétne, o to, aby som teraz hneď zabila Hitlera, pretože o chvíľu bude zodpovedný za milión ľudských životov, tak to jednoducho neurobím. Lebo je to proti môjmu presvedčeniu. Lebo je to v rozpore s mojimi princípmi. Tieto princípy ste s nami až do tejto chvíle, alebo pár mesiacov zdieľali a rovnako aj naši koaliční partneri a až tesne pred schvaľovaním sme sa dostali do situácie, že sme v názorovom rozpore. No my sme svoje názory a presvedčenia nezapredali, ani sme od nich neupustili. Ďakujem.
Paška, Pavol, predseda NR SR (2014-11-08):
Je to možné, pán poslanec, je tu každú hodinku, každú polhodinku množstvo vecí, ktoré tu nebývali, takže musíme s tým počítať. Pán poslanec Mihál.
Bugár, Béla, podpredseda NR SR (2018-05-16):
Pán poslanec Jurzyca, nech sa páči, vystupujete ako posledný v rozprave.
V. Veteška, podpredseda NR SR: (2004-05-19):
E. Černá, poslankyňa: Ďakujem za slovo. Ja som si pozorne vypočula všetky príspevky kolegov, ktorí sú z oblasti zdravotníctva aj naozaj veľmi podkutí. Mne je len veľmi ľúto, že nikto z týchto ľudí sa nesnažil ministrovi Zajacovi pomôcť a svoje takzvané názory nechávali na poslednú chvíľu, aby sa tu mohli „blesknúť“, pričom dobre vedia, že doktor Zajac tejto problematike venuje naozaj 24 hodín denne niekoľko rokov už a ja som teda očakávala, že keď sa konečne po 14 rokoch našiel človek, ktorý mal záujem prekopať tú čiernu dieru zvanú zdravotníctvo, ktorý zobral celú zodpovednosť na svoje plecia, ktorý vedel, že ho bude nenávidieť 5 miliónov ľudí, ktorý vedel, že ho budú nenávidieť takmer všetci lekári a poisťovne a neviemkto ešte, že sa tu snáď nenájde niekto, kto by dokázal sa pridať a pomôcť tejto problematike? Ja som takisto po chodbách stretla kopec takzvaných lobistických skupín, ktoré ma strašili, aké to bude hrozné. Ako to tento národ neprežije s tou Zajacovou reformou. Tuná sa pozerám na kolegov, ktorí v živote pomaly ani nepáchli do zdravotníckeho zariadenia a múdri sú ako telefón, ako to nebude fungovať! Odkiaľ to vedia? V živote, v živote nemali blízko ani len na krok k ministerstvu zdravotníctva, v živote si s tým doktorom nesadli. On obehal všetky kluby, s každým sa chcel rozprávať, nikto nemal otázky a teraz sú všetci múdri? Chcem povedať, že môj hlas pán doktor bude mať a verím mu a strašne mu držím palce, aby o desať rokov tento národ mohol povedať, keby nebolo Zajaca, tak to dávno krachne. Ďakujem za pozornosť. (Potlesk.)
Ďuriš Nicholsonová, Lucia, podpredsedníčka NR SR (2018-09-19):
Pán poslanec Kotleba, s faktickou.
Bugár, Béla, podpredseda NR SR (2016-10-12):
Vyhlasujem tajnú voľbu za skončenú a teraz vyhlasujem prestávku do tej doby, kým overovatelia nespracujú výsledok hlasovania, a potom budeme pokračovať ich oznámením o výsledku. (Prestávka.) (Po prestávke.)
Kerekréti Ján, poslanec NR SR (2022-02-02):
Ďakujem, pán predsedajúci, prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
B. Bugár, podpredseda NR SR: (2003-04-24):
(Hlasovanie.) Prítomných je 105 poslancov, za 38, proti 59, zdržalo sa 8. Konštatujem, že tento návrh nebol prijatý. Nech sa páči.
Paška, Pavol, predseda NR SR (2014-04-03):
Vážené dámy a páni, budeme pokračovať v prerušenej rozprave. Faktické poznámky. Je to v poriadku, technici? Dobre. Takže pán poslanec Martvoň. (Pokračovanie rokovania o návrhu poslanca Národnej rady Slovenskej republiky Alojza Hlinu na vydanie zákona, ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov , tlač 940.)